Қазақстанда қомақты сомаға 13 инновациялық грант беріледі
DATE: 14:19, 16 Қаңтар 2018 | GMT +5
TITLE: Қазақстанда қомақты сомаға 13 инновациялық грант беріледі
URL: https://kaz.inform.kz/news/kazakstanda-komakty-somaga-13-innovaciyalyk-grant-beriledi_a3124047/
META: DATE: 14:19, 16 Қаңтар 2018 | GMT +5
TOTAL WORDS: 185
AUTHOR(S):
TEXT: 2017 жылдың тамызынан бастап қазан айы аралығында өтінім қабылдау мерзімінде жобалар бойынша 208 ұсыныс келіп түсті. Оның ішінде 123 өтінім технологияларды коммерцияландыруға, 20-сы салаларды технологиялық дамытуға, 65-і жұмыс істеп тұрған кәсіпорындарды технологиялық дамытуға бағытталған. Гранттық бағдарламаға қатысуда Астана мен Алматы қалаларының тұрғындары белсенділік танытқан көрінеді. Ережеге сәйкес, үміткерлерді тиімді іріктеу тұрғысында өтінімдер бойынша технологиялық, қаржылық-экономикалық әрі құқықтық сараптамалар жүргізілді. «Инновациялық грантты алуға келіп түскен 208 өтінімнің ішінде 123-і технологиялық сараптамаға жіберілді. Бұдан бөлек, 36 өтінімді үміткерлер өздері қайтарып алса, дұрыс рәсімделмеуінен 33-і қарастырудан алынып тасталды. Ал тағы 16 жоба ереже талаптарына сәйкес келмеді», - делінген баспасөз қызметінің мәліметінде. Технологиялық сараптаманың нәтижесі бойынша, 123 өтінімнің арасында 19-ы оң қорытынды алды. «Технологиялық сараптамадан өткен 19 өтінім қаржылық-экономикалық әрі құқықтық сараптамаға бағытталды. Нәтижесінде, қаржылық-экономикалық сараптамадан оң қорытындыны 14-і, ал құқықтық сараптамадан 18-і алды», - делінген агенттік хабарламасында. Мұнымен қоса, сараптамадан өткен өтінімдер тәуелсіз комиссия тарапынан қарастырылды. Комиссия құрамына министрліктердің, мемлекеттік және қоғамдық ұйымдардың, сондай-ақ агенттіктің өкілдері енді. «2017 жылдың қарашасы мен 2018 жылдың қаңтарында өткен комиссияның отырыстары нәтижесінде, бүгінде 2, 4 млрд теңге сомасындағы 13 инновациялық грантты беру шешімі жасалды», - дейді Технологиялық даму жөнінен ұлттық агенттігі өкілдері
